Арадио
Раионк аԥсҭазаараҟынтә: Кәарацхьелиа ажь сынтәатәи аҽаҩра иазкны
Дәрыԥшь ақыҭан инхо Алхас Кәарацхьелиа арадио Sputnik аефир аҿы иҳәеит сынтәа ажь аҽаҩра ахаҭабзиара рацәак ишыбзиам, еиҭеиҳәеит уи зыхҟьазгьы.
"Ҵыԥх еиԥш иҟамызт сынтәатәи аҽаҩра, аха ицәгьам ахыуҳәаартә иҟоуп. 3 000 шьаҭа ахьҳамаз, 1 200 кьыла рҟынӡа иҿаҳхит. Иаарласны иаҳхәоит. Аҽаҩра ахьысҳара амш ауп изхароу. Ажь анышәҭуаз аамҭазы ихәшәтәтәын, убри сцәыбжьахеит, ҽнак сагхеит. Ажь шәҭны ианыҟоу ишкәакәаӡа ачымазара иакуеит, акьыри аҵармақьи еиларшьшьны иақәҭәазҭгьы иаҳа еиӷьхон аҽаҩрагьы", - ҳәа еиҭеиҳәеит Кәарацхьелиа.
Ажь ааӡара акыр шықәса знапы алаку иара убасгьы еиҭеиҳәеит уи аихаҳара иацу акәамаҵамарақәеи ианаамҭоуи ртәы.
Аиҿцәажәара шәазыӡырҩыр шәылшоит аудиофаил аҿы.